CELEX: 31986D0145
Language: el
Date: 1986-03-21 00:00:00
Title: 86/145/ΕΟΚ: Απόφαση της Επιτροπής της 21ης Μαρτίου 1986 που τροποποιεί για πέμπτη φορά την απόφαση 85/632/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία

Avis juridique important

|

31986D0145

86/145/ΕΟΚ: Απόφαση της Επιτροπής της 21ης Μαρτίου 1986 που τροποποιεί για πέμπτη φορά την απόφαση 85/632/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία  

Επίσημη Εφημερίδα αριθ. L 112 της 29/04/1986 σ. 0037 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Μαρτίου 1986  που τροποποιεί για πέμπτη φορά την απόφαση 85/632/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία  (86/145/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως το άρθρο 8,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως το άρθρο 7,  Εκτιμώντας:  ότι εμφανίστηκε επιδημία αφθώδους πυρετού στην Ιταλία· ότι η επιδημία αυτή μπορεί να αποτελέσει κίνδυνο για το ζωικό κεφάλαιο των άλλων κρατών μελών, εξαιτίας του σημαντικού όγκου των συναλλαγών, τόσο των ζώων και νωπών κρεάτων όσο και των προϊόντων με βάση το κρέας·  ότι, εξαιτίας της επιδημίας αφθώδους πυρετού, η Επιτροπή ενέκρινε ιδίως την απόφαση 85/632/ΕΟΚ της 18ης Δεκεμβρίου 1985 σχετικά με ορισμένα μέτρα προστασίας κατά του αφθώδους πυρετού στην Ιταλία (5), όπως τροποποιήθηκε τελευταία από την απόφαση 86/115/ΕΟΚ (6)·  ότι, λόγω των μέτρων που εφαρμόζονται και των ενεργειών που διεξάγονται από τις ιταλικές αρχές, ιδίως όσον αφορά τον εμβολιασμό κατά του αφθώδους πυρετού, η ασθένεια εντοπίζεται σε καθορισμένα τμήματα του εδάφους·  ότι είναι απαραίτητο να προσαρμοσθεί η έκταση των περιοριστικών μέτρων προκειμένου να ληφθεί υπόψη η εξέλιξη της ασθένειας και οι ενέργειες που διεξάγονται τοπικά από τις ιταλικές αρχές·  ότι θα πρέπει να διευκρινισθεί η έκταση των σχετικών απαγορεύσεων για τα κρέατα και τα προϊόντα με βάση το κρέας που αποτέλεσαν προηγουμένως θέμα περιοριστικών μέτρων· ότι οι απαγορεύσεις αυτές παραμένουν εφαρμόσιμες, εκτός από την περίπτωση που η εξέλιξη της υγειονομικής καταστάσεως των ζώων επέτρεψε την τροποποίησή τους·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 85/632/ΕΟΚ της Επιτροπής τροποποιείται ως εξής:  1. Στο άρθρο 1 παράγραφος 2, η ημερομηνία «6 Μαρτίου 1986» αντικαθίσταται από την ημερομηνία «21 Μαρτίου 1986».  2. Στο άρθρο 2, στην αρχή της παραγράφου 1, παρεμβάλλονται οι εξής όροι:  «1. Με την επιφύλαξη της διατηρήσεως της απαγορεύσεως εισαγωγής στο έδαφός τους νωπών βοείων, χοιρείων και αιγοπροβείων κρεάτων που προκύπτουν από διάφορες προηγούμενες αποφάσεις και από τροποποιήσεις που έχουν επιφερθεί με την παρούσα απόφαση, ιδίως εκείνες που προκύπτουν από το παράρτημα, σημείο 2 στοιχείο β)».  3. Στο άρθρο 2 παράγραφος 3, η ημερομηνία «6 Μαρτίου 1986» αντικαθίσταται από την ημερομηνία «21 Μαρτίου 1986».  4. Στο άρθρο 3 παράγραφος 3, η ημερομηνία «6 Μαρτίου 1986» αντικαθίσταται από την ημερομηνία «21 Μαρτίου 1986».  5. Το παράρτημα αντικαθίσταται από το παράρτημα της παρούσας απόφασης.  Άρθρο 2  Τα κράτη μέλη τροποποιούν τα μέτρα που εφαρμόζονται στις συναλλαγές, για να τα καταστήσουν σύμφωνα με την παρούσα απόφαση, τρεις ημέρες μετά την κοινοποίησή της.  Ενημερώνουν σχετικά την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 21 Μαρτίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 47 της 21. 2. 1980, σ. 4.  (5) ΕΕ αριθ. L 379 της 31. 12. 1985, σ. 38.  (6) ΕΕ αριθ. L 99 της 15. 4. 1986, σ. 23.  ΠΑΡΑΡΤΗΜΑ  1. Τμήματα του εδάφους που υπόκεινται σε περιορισμούς στις συναλλαγές, ζώντων ζώων:  - για την περιοχή του Veneto, το έδαφος των τοπικών υγειονομικών μονάδων αριθ. 27, 28, 29, 30, 31 και 32,  - για την περιοχή της Emilia-Romagna, το έδαφος των τοπικών υγειονομικών μονάδων αριθ. 9, 10, 11, 12, 14, 15, 16, 17, 18, 19, 20, 25, 26, 27, 28, 29, 30, 31, 32, 33, 34, 35, 36, 37, 38 και 39,  - η περιοχή της Campania,  - για την περιοχή της Lombardia, το έδαφος των τοπικών υγειονομικών μονάδων αριθ. 47, 48 και 49,  - για την περιοχή Abruzzi, το έδαφος των τοπικών υγειονομικών μονάδων αριθ. 5, 8 και 14,  - για την περιοχή της Marche, το έδαφος των τοπικών υγειονομικών μονάδων αριθ. 22 και 24,  - για την περιοχή της Puglia, το έδαφος των τοπικών υγειονομικών μονάδων αριθ. 31 και 33,  - κάθε άλλο τμήμα εδάφους που βρίσκεται σε ζώνη ακτίνας 10 χιλιομέτρων γύρω από κάθε εστία αφθώδους πυρετού που διαπιστώθηκε μετά την 1η Μαρτίου 1986.  2. Τμήματα του εδάφους που υπόκεινται σε περιορισμούς στις συναλλαγές νωπών κρεάτων και προϊόντων με βάση το κρέας:  α) για τα κρέατα ζώων τα οποία εσφάγησαν μετά την 1η Νοεμβρίου 1985 και πριν από τις 29 Απριλίου 1986 και για τα κρεατοπαρασκευάσματα τα οποία παρήχθησαν με αυτά τα κρέατα:  - για την περιοχή του Veneto, το έδαφος των τοπικών υγειονομικών μονάδων αριθ. 28, 29, 30, 31 και 32,  - για την περιοχή της Lombardia, το έδαφος των τοπικών υγειονομικών μονάδων αριθ. 47, 48 και 49,  - για την περιοχή της Emilia-Romagna, το έδαφος των τοπικών υγειονομικών μονάδων αριθ. 9, 10, 11, 12, 14, 15, 16, 17, 18, 19, 20, 25, 26, 27, 28, 29, 30, 31, 32, 33, 34, 35, 36, 37, 38 και 39.  Η ημερομηνία της 29ης Απριλίου 1986 ισχύει με την επιφύλαξη απουσίας εμφανίσεως εστιών για το σύνολο των μερών του εδάφους που καθορίζονται κατωτέρω·  β) για τα κρέατα που λαμβάνονται από ζώα που εσφάγησαν μετά τις 28 Φεβρουαρίου και πριν από τις 18 Μαρτίου 1986 και για τα κρεατοπαρασκευάσματα που παρασκευάσθηκαν από αυτά τα κρέατα:  - για την περιοχή της Emilia-Romana, το έδαφος των τοπικών υγειονομικών μονάδων αριθ. 1, 2, 3, 4, 5, 6, 7, 8, 13, 21, 22, 23, 24, 40 και 41,  - για την περιοχή της Lombardia, το έδαφος των τοπικών υγειονομικών μονάδων αριθ. 45, 46 και 50,  - για την περιοχή του Veneto, το έδαφος των τοπικών υγειονομικών μονάδων αριθ. 24, 25, 26, 27 και 33·  γ) για τα κρέατα ζώων τα οποία εσφάγησαν μετά την 1η Ιανουαρίου και πριν από τις 14 Απριλίου 1986 και για τα κρεατοπαρασκευάσματα τα οποία παρήχθησαν με αυτά τα κρέατα:  - για την περιοχή Abruzzi, το έδαφος των τοπικών υγειονομικών μονάδων αριθ. 5, 8 και 14,  - για την περιοχή της Marche, το έδαφος των τοπικών υγειονομικών μονάδων αριθ. 22 και 24.  Η ημερομηνία της 14ης Απριλίου 1986 ισχύει με την επιφύλαξη απουσίας εμφανίσεως εστιών για το σύνολο των μερών των περιοχών που καθορίζονται κατωτέρω·  δ) για τα κρέατα που λαμβάνονται από ζώα που εσφάγησαν μετά την 1η Ιανουαρίου 1986 και για κρεατοπαρασκευάσματα τα οποία παρασκευάσθηκαν με αυτά το κρέατα:  - η περιοχή της Campania,  - για την περιοχή της Puglia, το έδαφος των τοπικών υγειονομικών μονάδων αριθ. 31 και 33·  ε) κάθε άλλο τμήμα του εδάφους που βρίσκεται σε ζώνη ακτίνας 10 χιλιομέτρων γύρω από κάθε εστία αφθώδους πυρετού που διαπιστώθηκε μετά την 1η Μαρτίου 1986.